Ce este un certificat rădăcină auto‑semnat?
Certificatul rădăcină auto-semnat este o autoritate de certificare rădăcină pe care cineva o creează pentru utilizare imediată ca certificat. Astfel de certificate nu beneficiază de securitatea lanțurilor de certificate și a politicilor de certificare. Majoritatea computerelor nu vor accepta un certificat auto-semnat decât dacă primesc o indicație prealabilă în acest sens din partea proprietarului lor, iar unele computere nu le vor accepta sub nicio formă. Totuși, acestea pot fi create rapid și ușor, fiind frecvent utilizate în scopuri de testare în locul unor certificate semnate de autoritățile de certificare competente.

Ce este un certificat “frunză”?
O “frunză” este un certificat semnat de o autoritate de certificare intermediară sau rădăcină. Certificatul “frunză” beneficiază de securitatea lanțurilor de certificate și a politicilor de certificare. “Frunza” este situată la baza lanțului de certificate.